अम्बाला. सरकारी स्कूल के प्रांगण में घुसकर यहां पर लगे हरे पेड़ों को काटकर कोई लोड करके ले गया। परंतु किसी को जरा भी भनक नहीं लगी। सुबह स्कूल में आए चपरासी कम चौकीदार ने जब स्कूल में खड़े पेड़ों को कटे हुए देखा तो उसने प्रिंसिपल सुशील कुमार को इसकी सूचना दी। मामले की गंभीरता को देखते हुए प्रिंसिपल ने पड़ाव थाने में पुलिस को शिकायत दे दी है जिसके बाद पुलिस ने पेड़ काटने वाले आरोपियों की तलाश शुरू कर दी है।
ये था मामला...
प्रिंसिपल सुशील कुमार ने बताया कि स्कूल में खड़े लगभग आधा दर्जन पेड़ों को कोई काट कर ले गया है। यह घिनौनी हरकत की इसके बारे में कुछ भी पता नहीं चल सका है। स्कूल में कोई चौकीदार नहीं है। इसलिए चपरासी ही कभी कभार चौकीदार का काम देख लेता है। वह सोमवार को सुबह जब स्कूल खोलने लगा तो उसने स्कूल में कुछ खालीपन सा पाया। नजर दौड़ाई तो उसने पेड़ कटे हुए जिसके बाद फोन पर उसने मुझे इस बारे में सूचना दी। जिसके बाद पुलिस को शिकायत दे दी गई है। किसी ने नहीं देखा क्या हुआ: इनेलो के युवा प्रधान रवि बब्याल ने कहा कि सवाल ये है कि इन छह पेड़ों को काटने के लिए कोई न कोई तो स्कूल में दाखिल हुआ होगा। लाजमी बात है कि पेड़ों को काटने के बाद उन्हें ले जाने के लिए किसी लोडिंग वाहन का बंदोबस्त भी किया गया होगा। पांच- छह पेड़ों को काटने के लिए वक्त और मशक्कत भी काफी लगी होगी। इस दौरान भरी आबादी के बीच बसे स्कूल में हो रही वारदात की किसी को भी भनक नहीं लगी यह हैरानी वाली बात है। पुलिस इसकी गहनता से जांच करे।
hin_Deva hin_Deva hin_Deva